06.01.2020
Аҧсны Аҳәынҭқарра Ахада Рауль Ҳаџьымба Адҵа инапы аҵаиҩит иналукааша аҳәынҭқарратә, аполитикатә усзуҩы, ҧасатәи Аҧсны Аҳәынҭқарра Аҧыза-министр Анри Михаил-иҧа Џьергьениа иҧсҭазаара иалҵра инамаданы Аҳәынҭқарратә комиссиа аҧҵаразы.
Адҵа атекст аҟны иҳәоуп:
«Иналукааша аҳәынҭқарратә, аполитикатә усзуҩы, ҧасатәи Аҧсны Аҳәынҭқарра Аҧыза-министр Анри Михаил-иҧа Џьергьениа иҧсҭазаара иалҵра инамаданы иаҧҵазааит Аҳәынҭқарратә комиссиа абри аилазаараҟны:
Бганба В. Р. — Аҧсны Аҳәынҭқарра Аҧыза-министр, Акомиссиа Ахантәаҩы;
Аршба Д. Џь. — Аҧсны Аҳәынҭқарра Аҧыза-министр Актәи ихаҭыҧуаҩ;
Занҭариа В. К. — Аҧсны Аҳәынҭқарра Ахада иабжьгаҩ;
Кәарҷиа К. В. — Аҟәа ақ. администрациа ахада инапынҵақәа назыгӡо;
Ладариа Р. М. — Гәдоуҭа араион администрациа ахада;
Маршьан З. К. — Аҧсны Аҳәынҭқарра Аминистрцәа реилазаара Аппарат анапхгаҩы ихаҭыҧуаҩ;
Сангәлиа М. П. — Аҧсны Жәлар Реизара Апарламент –Аиҳабы ихаҭыҧуаҩ;
Ҭырқьба Р. Л. —Аҧсны Аҳәынҭқарра Апрокурор хада ихаҭыҧуаҩ;
Чкотуа Д. А. — Лыхны ақыҭа администрациа ахада;
Шьынқәба А. Е. — Аҧсны Аҳәынҭқарра Абыргцәа Рхеилак ахантәаҩы».